इस पूरे प्रकरण से समूची दुनिया एक और खाड़ी युद्ध की ओर आगे बढ़ती दिख रही है और अगर ऐसा कुछ हुआ तो हर तरफ सिर्फ तबाही का ही मंजर सामने आएगा क्योंकि आज के दौर में साधारण तरीकों से लड़े जाने वाले युद्ध की कल्पना भी नहीं की जा सकती बल्कि अगर युद्ध हुआ तो उसमें अत्याधुनिक तकनीकों से सुसज्जित हथियारों और परमाणु हथियारों का खुलकर इस्तेमाल होगा, जिनका प्रभाव दुनिया के अनेक हिस्सों में दूर-दूर देखा जाएगा।